બજાણા પીએસઆઇ સહિતના પોલીસ સ્ટાફે માલવણ બજાણા હાઇવે પર આવેલી નર્મદા કેનાલના નાળા પાસેથી સિલ્વર કલરની બોલેરો ગાડીને આંતરીને તપાસ કરતા ગાડીમાંથી વિદેશીદારૂની 451 બોટલો કિંમત રૂ.1,35,300, મોબાઇલ નંગ-3, કિંમત રૂ. 5000 અને બોલેરો ગાડી કિંમત રૂ.3,00,000 મળી કુલ રૂ.4,40,300ના મુદામાલ સાથે ભીમગુડાના શ્રીરામ બિશ્નોઇ મારવાડી તથા રાજસ્થાનના બાડમેર ધોરીમના ભજનલાલ જામારામ બિશ્નોઇને ઝડપી લીધા હતા. આ દારૂનો જથ્થો રાજસ્થાનના ઝાલોરના સાંચોરના બાબુલાલ ઉર્ફે રાકેશકુમાર બિશ્નોઇનો હોવાનું ખુલતા બજાણા પોલીસે દારૂ અંગેનો ગુનો દાખલ કરી નાસી છુટેલા આરોપીને ઝબ્બે કરવાના ચક્રો ગતિમાન કર્યા છે. આ દરોડામાં પીએસઆઇ વી.બી.કલોતરા, રોહિતભાઇ પટેલ અને મનીષભાઇ અઘારા સહિતનો પોલીસ સ્ટાફે કામગીરી કરી હતી.